**ความพึงพอใจตามแผนยุทธศาสตร์การพัฒนาประจำปี พ.ศ. 2561 ถึง 2564 ขององค์การบริหารส่วนตำบล**

**กฤษญกร พงษ์พรรฦก**

**ภาควิชาเทคโนโลยีสารสนเทศเพื่อการจัดการธุรกิจ คณะการจัดการธุรกิจและการเงิน**

Klissayakorn\_p@rbac.ac.th

**บทคัดย่อ**

การศึกษาเรื่องการดำเนินงานตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลมีวัตถุประสงค์เพื่อศึกษาระดับความความคิดเห็นของประชาชนและเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนา โดยจำแนกตาม เพศ อายุ อาชีพ ระดับการศึกษา ระยะเวลาที่พักอาศัยอยู่ในพื้นที่ โดยศึกษาจากประชาชนในเขตองค์การบริหารส่วนตำบลดงละคร อายุระหว่าง 18 ถึง 60 ปีบริบูรณ์ จำนวน 382 คน สถิติที่ใช้ในการวิเคราะห์ข้อมูลประกอบด้วย ค่าความถี่ (Frequency) ร้อยละ (Percentage) ค่าเฉลี่ย () และค่าเบี่ยงเบนมาตรฐาน (SD) การทดสอบค่า (t-test) การวิเคราะห์ความแปรปรวนทางเดียว (One-way ANOVA) และการเปรียบเทียบความแตกต่างรายคู่ ด้วยวิธีการของ Scheffé ผลการศึกษาพบว่า ประชาชนมีความคิดเห็นต่อการดำเนินงานตามแผนยุทธศาสตร์การพัฒนาโดยรวม อยู่ในระดับมาก เมื่อพิจารณาเป็นรายด้านพบว่า มีระดับความคิดเห็นอยู่ในระดับมากทุกด้าน เรียงลำดับจากมากไปน้อยดังนี้ ลำดับแรกคือด้านการจัดการทรัพยากรธรรมชาติ สิ่งแวดล้อมและการจัดการน้ำแบบบูรณาการ รองลงมาคือด้านการบริหารจัดการ ด้านการศึกษา ศาสนาและวัฒนธรรม ด้านสาธารณสุขและสิ่งแวดล้อม และลำดับสุดท้ายคือด้านโครงสร้างพื้นฐาน ตามลำดับ ผลการเปรียบเทียบความคิดเห็นของประชาชนที่มี เพศ อายุ อาชีพ มีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน ส่วนประชาชนที่มีระดับการศึกษา ระยะเวลาที่อาศัยอยู่ในพื้นที่ มีความคิดเห็นต่อการดำเนินงานตามแผนยุทธศาสตร์การพัฒนาไม่แตกต่างกันอย่างมีนัยทางสถิติที่ระดับ .05

คำสำคัญ:

1.ความคิดเห็นหมายถึง ความคิดเห็นของประชาชน ที่มีต่อการดำเนินงานตามแผนยุทธศาสตร์การพัฒนา

2.การดำเนินงานหมายถึง การปฏิบัติงานตามแผนยุทธศาสตร์การพัฒนา

3.แผนยุทธศาสตร์การพัฒนาหมายถึง แผนการดำเนินงานกิจกรรมหรือโครงการที่จัดทำขึ้นเพื่อกำหนด กลยุทธ์ ตัวชี้วัด และแนวทางในการพัฒนา เพื่อต้องการให้บรรลุผลตามที่ตั้งไว้

**Satisfaction according to the Strategic Development Plan for the year 2018 to 2021 of the Tambon Administrative Organization**

**Klissayakorn Phongphunlouk**

**Department of Information Technology for Business Management**

**Faculty of Business and Finance Management**

Klissayakorn\_p@rbac.ac.th

**Abstract**

The study of the implementation of the Tambon Administrative Organization's Strategic Plan for 2018 to 2021 aims to study the level of public opinion and compare people's opinions towards the implementation of the strategic plan. Development by gender, age, occupation, education level. Length of stay in the area This study was studied from 382 people in the Dong Drama Subdistrict Administrative Organization aged between 18 and 60 years old. The statistics used for data analysis consisted of frequency, percentage, mean () and deviation. Standard (SD), t-test, one-way ANOVA analysis, and double difference comparison. With Scheffé's method, the results of the study found that People have opinions on the implementation of the overall development strategy. Very level When considered individually, it was found that There is a high level of opinion in all aspects. In descending order: The first is natural resource management. Environment and integrated water management Followed by the management of education, religion and culture. Public health and environment And the last one is the infrastructure, respectively. The results of comparing opinions of people with sex, age, occupation had different opinions on the implementation of the development strategy. As for the people with education level Length of stay in the area There were no significant differences in opinion on the implementation of the development strategy at the .05 level.

Key words:

1. Opinion means Public opinion Towards the implementation of the strategic development plan

2. Operation means The implementation of the strategic development plan

3.The strategic development plan means An action plan, activity, or project established to define strategies, indicators, and development approaches. To want to achieve the set result

**บทนำ**

จากผลงานการวิจัยเรื่องการศึกษาความพึงพอใจของผู้ประกอบการต่อการจำหน่ายสินค้าหนึ่งตำบลหนึ่งผลิตภัณฑ์ (กฤษญกร พงษ์พรรฦก, 2562) ยังมีช่องว่างในส่วนของผู้ประกอบการ(หน่วยงานภาคธุรกิจ) กับองค์การบริหารส่วนตำบล ซึ่งเป็นหน่วยงานภาครัฐบาลที่มีส่วนช่วยติดต่อ ส่งเสริม สนับสนุน ประสานงานในการจัดจำหน่ายสินค้าหนึ่งตำบลหนึ่งผลิตภัณฑ์ ให้สามารถดำเนินธุรกิจได้อย่างมีประสิทธิภาพและประสิทธิผล ในการนำแผนพัฒนาท้องถิ่นไปสู่การปฏิบัติตามแผนยุทธศาตร์การพัฒนาเศรษฐกิจ สังคม และวัฒนธรรม องค์การบริหารส่วนตำบลมีการกำหนดแนวทางการพัฒนาซึ่งแสดงวิสัยทัศน์ พันธกิจ และจุดมุ่งหมาย เพื่อการพัฒนา โดยมีความสอดคล้องกับแผนยุทธศาสตร์การพัฒนาเศรษฐกิจและสังคมแห่งชาติ แผนยุทธศาสตร์การพัฒนาการบริหารราชการแผ่นดิน แผนยุทธศาสตร์การพัฒนาจังหวัด และนโยบายในการพัฒนาองค์กรปกครองส่วนท้องถิ่น

การวางแผนยุทธศาสตร์การพัฒนาขององค์การบริหารส่วนตำบลเป็นกระบวนการกำหนดทิศทางในอนาคต โดยกำหนดสถานการณ์ที่เป็นจริงและแนวทางในการบรรลุผลบนพื้นฐานของการรวบรวมและวิเคราะห์ข้อมูลอย่างรอบด้าน สภาพปัญหาและความต้องการของท้องถิ่น เพื่อนำไปสู่การกำหนดจุดมุ่งหมายในการพัฒนา การกำหนดภารกิจ และแนวทางการดำเนินงานอย่างเป็นระบบ ช่วยให้การกำหนดแผนงานโครงการขององค์การบริหารส่วนตำบลมีทิศทางที่สอดคล้อง ประสาน สนับสนุน ในจุดมุ่งหมายร่วมกัน นอกจากจะทำให้ปัญหาและความต้องการได้รับการตอบสนองอย่างเหมาะสม แผนยุทธศาสตร์การพัฒนายังเป็นเครื่องมือที่มีความสำคัญ ในการกำหนดทิศทางการพัฒนาขององค์การบริหารส่วนตำบลที่จะนำไปสู่การบรรลุผลตามจุดมุ่งหมายที่กำหนดไว้ ปัจจุบันองค์การบริหารส่วนตำบล ดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 โดยกำหนดยุทธศาสตร์และแนวทางในการพัฒนาแบ่งออกเป็น 5 ด้าน คือ ด้านการพัฒนาโครงสร้างพื้นฐาน ด้านการศึกษา ศาสนา และวัฒนธรรม ด้านสาธารณสุข และสิ่งแวดล้อม ด้านการบริหารจัดการ และด้านการจัดการทรัพยากรธรรมชาติ สิ่งแวดล้อม และการจัดการน้ำแบบบูรณาการ เพื่อให้สอดคล้องกับยุทธศาสตร์การพัฒนาของจังหวัด ในการจัดทำแผนยุทธศาสตร์ขององค์การบริหารส่วนตำบล จำเป็นต้องให้ประชาชนมีส่วนร่วมในการกำหนดยุทธศาสตร์การพัฒนา มีส่วนร่วมในการแสดงความคิดเห็นเกี่ยวกับปัญหาและความต้องการของประชาชน

จากข้อมูลดังกล่าวทำให้ผู้วิจัยมีความสนใจที่จะศึกษาให้ทราบถึงการดำเนินงานตามแผนยุทธศาสตร์การพัฒนาองค์การบริหารส่วนตำบล ตามกรอบแนวคิด ทฤษฎี โดยศึกษาจากประชาชน ผลการศึกษาทำให้ทราบถึงการดำเนินงานของแผนยุทธศาสตร์การพัฒนาขององค์การบริหารส่วนตำบล เพื่อนำไปสู่แนวทางในการพัฒนาและปรับปรุงการจัดทำแผนยุทธศาสตร์ที่ตอบสนองความต้องการของประชาชนในปีต่อไป อันเป็นข้อมูลซึ่งจะทำให้ผู้เกี่ยวข้องได้ตระหนักในความสำคัญของการจัดทำแผนยุทธศาสตร์ที่จะตอบสนองความต้องการของประชาชนได้ทั่วถึงในทุกพื้นที่ ทั้งนี้ผู้วิจัยเห็นว่าการจัดทำแผนยุทธศาสตร์ที่มีประสิทธิภาพคือการทำให้แผนยุทธศาสตร์สอดคล้องกับความต้องการของประชาชนอย่างแท้จริง

**วัตถุประสงค์ของการวิจัย**

1. เพื่อศึกษาระดับความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนา

2. เพื่อเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนา

**สมมติฐานของการวิจัย**

1. ประชาชนที่มีเพศต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน

2. ประชาชนที่มีอายุต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน

3. ประชาชนที่มีอาชีพต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน

4. ประชาชนที่มีระดับการศึกษาต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน

5. ประชาชนที่มีระยะเวลาที่อาศัยอยู่ในพื้นที่ต่างกัน มีความคิดเห็นต่อการดำเนินงานตามแผนยุทธศาสตร์การพัฒนาแตกต่างกัน

**วิธีดำเนินการวิจัย**

1. ประชากรและกลุ่มตัวอย่าง ประชากรที่ใช้ในการวิจัยครั้งนี้คือ ประชาชนในเขตองค์การบริหารส่วนตำบลดงละคร 13 หมู่บ้าน อายุระหว่าง 18 ถึง 60 ปีบริบูรณ์ จำนวน 8,169 คน ซึ่งกำหนดขนาดกลุ่มตัวอย่างที่ใช้ในการวิจัยด้วยการใช้สูตรของ Yamane โดยกำหนดระดับค่าความเชื่อมั่นที่ .05

โดย n = ขนาดตัวอย่างที่คำนวณได้

N = จำนวนประชากรที่ศึกษา

e = ค่าความคลาดเคลื่อนที่จะยอมรับได้

แทนค่า

**381.31**

ดังนั้น กลุ่มตัวอย่าง คือ ประชาชนที่มีอายุตั้งแต่ 18-60 ปีบริบูรณ์ที่เท่านั้น อาศัยอยู่ในเขตองค์การบริหารส่วนตำบลดงละคร จำนวน 382 คน โดยผู้วิจัยได้แบ่งสัดส่วน ในการเก็บแบบสอบถามทำการสุ่มตัวอย่างแบบเจาะจงตามแต่ละหมู่บ้าน

2. เครื่องมือที่ใช้ในการวิจัยคือ แบบสอบถามเกี่ยวกับการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 แบ่งเป็น 3 ตอน ดังนี้

ตอนที่ 1 ข้อมูลทั่วไปของผู้ตอบแบบสอบถามซึ่งประกอบด้วย เพศ อายุ ระดับการศึกษา อาชีพ ระยะเวลาที่อาศัยอยู่ในพื้นที่เป็นแบบปลายปิดซึ่งจะมีลักษณะเลือกตอบ จำนวน 5 ข้อ

ตอนที่ 2 ความคิดเห็นของประชาชนต่อการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 องค์การบริหารส่วนตำบล เป็นแบบมาตราส่วนประเมินค่า 5 ระดับ จำนวน 27 ข้อ เป็นแบบมาตราส่วนประเมินค่า 5 ระดับ

ตอนที่ 3 แบบสอบถามจะเป็นคำถามปลายเปิดเพื่อเปิดโอกาสให้ผู้ตอบได้แสดงความคิดเห็นนอกเหนือไปจากข้อคำถามต่างๆ ที่มีอยู่ในแบบสอบถาม

การสร้างและตรวจสอบคุณภาพของเครื่องมือ แบบสอบถามฉบับนี้ผู้วิจัยได้สร้างขึ้นโดยมีขั้นตอนในการสร้างดังนี้

1. ศึกษาแนวคิดและทฤษฎีเกี่ยวกับทัศนคติและเอกสารงานวิจัยที่เกี่ยวข้องในเรื่องการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 จากนั้นนำมากำหนดกรอบแนวคิดที่ใช้ในการวิจัย กำหนดนิยาม และเพื่อใช้เป็นแนวทางในการสร้างแบบสอบถาม

2. สร้างแบบสอบถามเกี่ยวกับการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 ตรวจสอบเนื้อหาของแบบสอบถามว่าครอบคลุมวัตถุประสงค์หรือไม่ จากนั้นนำไปให้ผู้เชี่ยวชาญตรวจสอบแล้วนำมาปรับปรุงตามคำแนะนำของผู้เชี่ยวชาญ

3. นำแบบสอบถามที่ปรับปรุงตามคำแนะนำของผู้เชี่ยวชาญ 3 ท่าน ตรวจสอบ Content validity จากนั้นปรับปรุงแก้ไขตามคำแนะนำของผู้เชี่ยวชาญ

4. นำแบบสอบถามที่ได้ไปทดลองใช้ (Try out) กับกลุ่มประชากรที่ไม่ใช่กลุ่มตัวอย่างจำนวน 30 คน เพื่อหาคุณภาพของเครื่องมือ โดยการหาค่าความเที่ยงหรือความเชื่อถือได้ของแบบสอบถาม (Reliability) แบบ Cronbach’s alpha ได้ค่าความเที่ยงหรือความเชื่อถือได้ของเครื่องมือเท่ากับ 0.956 ซึ่งถือว่าแบบสอบถามมีความเชื่อมั่นสูงใช้เก็บข้อมูลจริงต่อไป

3. การเก็บรวบรวมข้อมูล ผู้วิจัยดำเนินการเก็บรวบรวมข้อมูลมีขั้นตอนดังนี้

1. ลงพื้นที่และแจกแบบสอบถามด้วยตนเอง แนะนำตนเองและอธิบายวัตถุประสงค์ในการศึกษาเพื่อขอความร่วมมือในการเก็บรวบรวมข้อมูล วิธีการตอบแบบสอบถามโดยละเอียดและผู้วิจัยรอรับแบบสอบถามคืน

2. จากการเก็บรวบรวมข้อมูล ผู้วิจัยได้แจกแบบสอบถามจำนวน 382 ชุด โดยมีแบบสอบถามที่ได้รับกลับคืนมาและมีความสมบูรณ์ จำนวน 382 ชุด คิดเป็น 100 เปอร์เซ็นต์

3. ผู้วิจัยจะทำการเก็บแบบสอบถามด้วยตนเองกับกลุ่มประชาชนที่อายุระหว่าง 18 ถึง 60 ปีบริบูรณ์ จะใช้เวลาเก็บแบบสอบถามเป็นเวลา 26 วัน โดยทำการแบ่งเวลาการเก็บแบบสอบถามตามช่วงเวลาตั้งแต่ 09.30-18.30 น. ของทุกวันเสาร์หรืออาทิตย์ โดยเรียงลำดับตามหมู่บ้านเริ่มจากหมู่บ้านที่ 1 โดยแต่ละหมู่บ้านจะใช้เวลาในการเก็บแบบสอบถามประมาณ 2 วัน และเก็บในหมู่บ้านถัดไปจนครบตามจำนวนของแบบสอบถาม

4. การวิเคราะห์ข้อมูล

ตอนที่ 1 ข้อมูลทั่วไปของผู้ตอบแบบสอบถาม

ตอนที่ 2 ความคิดเห็นของประชาชน โดยใช้วิธีการประมวลผลค่าทางสถิติด้วยเครื่องคอมพิวเตอร์ ผู้วิจัยเลือกใช้สถิติในการวิเคราะห์เพื่อให้สอดคล้องกับลักษณะของข้อมูลและตอบวัตถุประสงค์ ดังนี้

1. แบบสอบถามเกี่ยวกับข้อมูลทั่วไปของผู้ตอบแบบสอบถามได้แก่ เพศ อายุ ระดับ การศึกษา อาชีพ ระยะเวลาที่อาศัยอยู่ในพื้นที่วิเคราะห์ข้อมูลโดยใช้สถิติพรรณนา(Descriptive statistics) คือ ค่าความถี่ ค่าร้อยละ

2. แบบสอบถามเกี่ยวกับข้อมูลความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 วิเคราะห์ข้อมูลโดยใช้สถิติพรรณนา (Descriptive statistics) คือ ค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน

3. การเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์ของแผนพัฒนา ประจำปี พ.ศ. 2561 ถึง 2564 ใช้สถิติเชิงอนุมาน (Inferential statistics) ได้แก่ กลุ่มตัวอย่าง 2 กลุ่ม จะใช้สถิติทดสอบค่า (t-test) การทดสอบสมมติฐาน 3 กลุ่มขึ้นไป ใช้สถิติทดสอบความแปรปรวนทางเดียว F-test (One-way ANOVA) และใช้สถิติเพื่อเปรียบเทียบรายคู่ด้วยวิธี Scheffé เมื่อพบว่ามีความแตกต่างระหว่างกลุ่มตัวอย่างระดับนัยสำคัญทางสถิติที่ระดับ .05

4. ข้อมูลจากข้อเสนอแนะ นำมาวิเคราะห์ความถี่ของข้อมูลที่ได้จากแบบสอบถามจากข้อเสนอแนะทั้งหมด และนำมาสรุปเพื่อเขียนเป็นบทความในการตอบข้อเสนอแนะของผู้ตอบแบบสอบถาม เกณฑ์การแปลผลในการวิจัยครั้งนี้กำหนดเกณฑ์การแปลผลค่าเฉลี่ย ดังนี้

ค่าเฉลี่ย แปลความ

4.21 - 5.00 หมายถึง มีการดำเนินงานมากที่สุด

3.41 - 4.20 หมายถึง มีการดำเนินงานมาก

2.61 - 3.40 หมายถึง มีการดำเนินงานปานกลาง

1.81 - 2.60 หมายถึง มีการดำเนินงานน้อย

1.01 - 1.80 หมายถึง มีการดำเนินงานน้อยที่สุด

**ผลการวิจัย**

ความพึงพอใจตามแผนยุทธศาสตร์การพัฒนาประจำปี พ.ศ. 2561 ถึง 2564 ขององค์การบริหารตำบล นำเสนอผลการวิจัยออกเป็น 4 ตอนดังนี้

ตอนที่ 1 ผลการวิเคราะห์ข้อมูลทั่วไปของผู้ตอบแบบสอบถาม ผู้ตอบแบบสอบถามส่วนใหญ่เป็นเพศชายจำนวน 215 คน คิดเป็นร้อยละ 56.28 และเพศหญิงจำนวน 167 คน คิดเป็นร้อยละ 43.72 มีอายุ 20-30 ปีบริบูรณ์จำนวน 101 คน คิดเป็นร้อยละ 26.44 รองลงมาคืออายุ 31-40 ปีบริบูรณ์จำนวน 89 คน คิดเป็นร้อยละ 23.30 และอายุ 41-50 ปีบริบูรณ์จำนวน 81 คน คิดเป็นร้อยละ 21.20 อาชีพรับราชการ/รัฐวิสาหกิจจำนวน 171 คน คิดเป็นร้อยละ 44.76 รองลงมาคือผู้ประกอบการ/เจ้าของธุรกิจจำนวน 136 คน คิดร้อยละ 35.6 และนักเรียน/นักศึกษา จำนวน 55 คน คิดเป็นร้อยละ 14.40 มีระดับการศึกษาอนุปริญญาหรือเทียบเท่าจำนวน 124 คน คิดเป็นร้อยละ 32.46 รองลงมาคือมัธยมศึกษาหรือเทียบเท่าจำนวน 105 คน คิดร้อยละ 27.49 และสูงกว่าปริญญาตรีจำนวน 71 คน คิดเป็นร้อยละ 18.59 มีระยะเวลาที่อาศัยอยู่ในพื้นที่ 16 ปีขึ้นไปจำนวน 238 คน คิดเป็นร้อยละ 62.30 รองลงมาคือ 11-15 ปีจำนวน 69 คน คิดเป็นร้อยละ 18.06 และ 5-10 ปีจำนวน 50 คน คิดเป็นร้อยละ 13.09

ตอนที่ 2 ผลการวิเคราะห์ข้อมูลเกี่ยวกับความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนาประจำปี พ.ศ. 2561 ถึง 2564 ที่มีต่อการดำเนินงานด้านโครงสร้างพื้นฐานมีค่าเฉลี่ยอยู่ในระดับมาก ( = 3.46) คือ ลำดับที่ 1 ท่านคิดว่าองค์การบริหารส่วนตำบลมีการซ่อมแซมปรับปรุงถนนและท่อระบายน้ำให้อยู่ในสภาพที่ใช้งานได้ มีค่าเฉลี่ยอยู่ในระดับมาก ( = 3.67) รองลงมาลำดับที่ 2 ท่านคิดว่าองค์การบริหารส่วนตำบลมีการจัดบริการประปาอย่างเพียงพอมีค่าเฉลี่ยอยู่ในระดับมาก ( = 3.47) และลำดับที่ 3 ท่านคิดว่าองค์การบริหารส่วนตำบลมีการปรับปรุงภูมิทัศน์ เช่น จัดสวนหย่อม สนามเด็กเล่นมีค่าเฉลี่ยอยู่ในระดับมาก ( = 3.43) ด้านการศึกษา ศาสนา และวัฒนธรรมในภาพรวมมีค่าเฉลี่ยอยู่ในระดับมาก ( = 3.58) คือ ลำดับที่ 1 ท่านคิดว่าองค์การบริหารส่วนตำบลมีการส่งเสริมกิจกรรมวันสำคัญ เช่น วันเข้าพรรษา วันออกพรรษามีค่าเฉลี่ยอยู่ในระดับมาก ( = 3.70) ลำดับที่ 2 ท่านคิดว่าองค์การบริหารส่วนตำบลมีการส่งเสริมการจัดการศึกษา เช่น ศูนย์พัฒนาเด็กเล็ก โรงเรียนผู้สูงอายุมีค่าเฉลี่ยอยู่ในระดับมาก ( = 3.53) และลำดับที่ 3 ท่านคิดว่าองค์การบริหารส่วนตำบลมีการส่งเสริมการจัดการเรียนรู้ของผู้สูงอายุ เช่น โรงเรียนผู้สูงอายุ มีค่าเฉลี่ยอยู่ในระดับมาก ( = 3.52) ด้านสาธารณสุขและสิ่งแวดล้อมในภาพรวมมีค่าเฉลี่ยอยู่ในระดับมาก ( = 3.56) คือ ลำดับที่ 1 ท่านคิดว่าองค์การบริหารส่วนตำบลมีการให้สวัสดิการแก่ผู้สูงอายุ ผู้พิการ และผู้ด้อยโอกาสอย่างเหมาะสมและเป็นธรรมมีค่าเฉลี่ยอยู่ในระดับมาก ( = 3.71) ลำดับที่ 2 ท่านคิดว่าองค์การบริหารส่วนตำบลมีการป้องกันและควบคุมโรค เช่น ไข้เลือดออก พิษสุนัขบ้า มีค่าเฉลี่ยอยู่ในระดับมาก ( = 3.66) และลำดับที่ 3 องค์การบริหารส่วนตำบลมีการปลูกจิตสำนึกในการป้องกัน และแก้ไขปัญหายาเสพติด มีค่าเฉลี่ยอยู่ในระดับมาก ( = 3.61) ด้านการบริหารจัดการ ในภาพรวมมีค่าเฉลี่ยอยู่ในระดับมาก ( = 3.65) คือ ลำดับที่ 1 ท่านคิดว่าองค์การบริหารส่วนตำบลมีการจัดเก็บภาษีจากประชาชน เช่น ภาษีโรงเรือน ภาษีป้าย มีค่าเฉลี่ยอยู่ในระดับมาก ( = 3.73) ลำดับที่ 2 ท่านคิดว่าองค์การบริหารส่วนตำบลมีบุคลากรที่มีศักยภาพและที่เอื้อต่อการให้บริการมีค่าเฉลี่ยอยู่ในระดับมาก ( = 3.68) และลำดับที่ 3 ท่านคิดว่าองค์การบริหารส่วนตำบลมีบุคลากรให้บริการประชาชนอย่างทั่วถึงมีค่าเฉลี่ยอยู่ในระดับมาก ( = 3.67) ด้านการจัดการทรัพยากรธรรมชาติและสิ่งแวดล้อมและการจัดการน้ำแบบบูรณาการในภาพรวมมีค่าเฉลี่ยอยู่ในระดับมาก ( = 3.70) คือ ลำดับที่ 1 องค์การบริหารส่วนตำบลมีการรณรงค์ให้ประชาชนอนุรักษ์ป่าไม้และทรัพยากรธรรมชาติมีค่าเฉลี่ยอยู่ในระดับมาก (= 3.76) ลำดับที่ 2 องค์การบริหารส่วนตำบลมีการรณรงค์ลดการใช้โฟม ถุงพลาสติก มีค่าเฉลี่ยอยู่ในระดับมาก (= 3.75) และลำดับที่ 3 ท่านคิดว่าองค์การบริหารส่วนตำบลมีการขุดลอกคูคลองเพื่อกักเก็บน้ำไว้ใช้มีค่าเฉลี่ยอยู่ในระดับมาก (= 3.72) โดยภาพรวมมีค่าเฉลี่ยอยู่ในระดับมาก (= 3.59) คือ ลำดับที่ 1 ด้านการจัดการทรัพยากรธรรมชาติและสิ่งแวดล้อมและการจัดการน้ำแบบบูรณาการมีค่าเฉลี่ยอยู่ในระดับมาก (= 3.70) รองลงมา ลำดับที่ 2 ด้านการบริหารจัดการ (= 3.65) รองลงมา ลำดับที่ 3 ด้านการศึกษา ศาสนา และวัฒนธรรม มีค่าเฉลี่ยอยู่ในระดับมาก (= 3.58)

ตอนที่ 3 ผลการวิเคราะห์ข้อมูลเกี่ยวกับการเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์ของแผนพัฒนาประจำปี พ.ศ. 2561 ถึง 2564

จำแนกตามเพศ พบว่า ประชาชนเพศชายและเพศหญิงมีความคิดเห็นต่อการดำเนินงานแตกต่างกันอย่างมีนัยสำคัญทางสถิติที่ระดับ .05 ดังนั้นผลการศึกษาจึงยอมรับสมมติฐาน

จำแนกตามอายุพบว่า ประชาชนที่มีอายุแตกต่างกัน มีความคิดเห็นต่อการดำเนินงานแตกต่างกันอย่างมีนัยสำคัญทางสถิติ ที่ระดับ .05 ดังนั้นผลการศึกษาจึงยอมรับสมมติฐาน

เมื่อพบความแตกต่างของตัวแปรอายุนำมาเปรียบเทียบรายคู่ พบว่า ประชาชนที่มีอายุต่ำกว่า 20 ปี บริบูรณ์ มีความคิดเห็นต่อการดำเนินงานขององค์การบริหารส่วนตำบล แตกต่างจากประชาชนที่มีอายุ 31-40 ปีบริบูรณ์ ประชาชนที่มีอายุ 41-50 ปีบริบูรณ์ และประชาชนที่มีอายุ 51-60 ปีบริบูรณ์ อย่างมีนัยสำคัญทางสถิติ .05

จำแนกตามอาชีพ พบว่า ประชาชนที่มีอาชีพแตกต่างกัน มีความคิดเห็นต่อการดำเนินงานแตกต่างกันอย่างมีนัยสำคัญทางสถิติที่ระดับ .05 ดังนั้นผลการศึกษาจึงยอมรับสมมติฐาน

เมื่อพบความแตกต่างของตัวแปรอาชีพนำมาเปรียบเทียบรายคู่ พบว่า ประชาชนที่มีระดับการศึกษามัธยมศึกษาหรือเทียบเท่า มีความคิดเห็นต่อการดำเนินงานมีค่าเฉลี่ยอยู่ในระดับมาก รองลงมา คือ ระดับประถมศึกษา และระดับปริญญาตรี

จำแนกตามระดับการศึกษาประชาชนที่มีระดับการศึกษาแตกต่างกัน มีความคิดเห็นต่อการดำเนินงานไม่แตกต่างกัน อย่างมีนัยสำคัญทางสถิติที่ระดับ .05 ดังนั้น ผลการศึกษาจึงปฏิเสธสมมติฐาน

จำแนกตามระยะเวลาที่อาศัยอยู่ในพื้นที่ 5-10 ปี มีความคิดเห็นต่อการดำเนินงานมีค่าเฉลี่ยอยู่ในระดับมาก รองลงมา คือ อาศัยอยู่ในพื้นที่น้อยกว่า 5 ปี และ 11-15 ปี

จำแนกตามระยะเวลาที่อาศัยอยู่ในพื้นที่ พบว่า ประชาชนที่มีระยะเวลาที่อาศัยอยู่ในพื้นที่แตกต่างกันมีความคิดเห็นต่อการดำเนินงานไม่แตกต่างกันอย่างมีนัยสำคัญทางสถิติที่ระดับ .05 ดังนั้น ผลการศึกษา จึงปฏิเสธสมมติฐาน

ตอนที่ 4 ผลการทดสอบสมมติฐาน

ตารางการเปรียบเทียบความแตกต่างโดยการทดสอบสมมติฐาน

|  |  |
| --- | --- |
| สมมติฐาน | ผลการทดสอบสมมติฐาน |
| 1. ประชาชนที่มีเพศต่างกันมีความคิดเห็นต่อการดำเนินงาน ตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลดงละคร อำเภอเมืองนครนายก จังหวัดนครนายก จำแนกแตกต่างกัน | ยอมรับสมมุติฐาน |
| 2. ประชาชนที่มีอายุต่างกันมีความคิดเห็นต่อการดำเนินงาน ตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลดงละคร อำเภอเมืองนครนายก จังหวัดนครนายก จำแนกแตกต่างกัน | ยอมรับสมมุติฐาน |
| 3. ประชาชนที่มีอาชีพต่างกันมีความคิดเห็นต่อการดำเนินงาน ตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลดงละคร อำเภอเมืองนครนายก จังหวัดนครนายก จำแนกแตกต่างกัน | ยอมรับสมมุติฐาน |
| 4. ประชาชนที่มีระดับการศึกษาต่างกันมีความคิดเห็นต่อการดำเนินงาน ตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลดงละคร อำเภอเมืองนครนายก จังหวัดนครนายก จำแนกแตกต่างกัน | ปฏิเสธสมมุติฐาน |
| 5. ประชาชนที่มีระยะเวลาที่อาศัยอยู่ในพื้นที่ต่างกันมีความคิดเห็นต่อการดำเนินงาน ตามแผนยุทธศาสตร์การพัฒนาประจำ ปี พ.ศ. 2561 ถึง 2564 ขององค์การบริหารส่วนตำบลดงละคร อำเภอเมืองนครนายก จังหวัดนครนายก จำแนกแตกต่างกัน | ปฏิเสธสมมุติฐาน |

**สรุปผลและอภิปรายผล**

ผู้ตอบแบบสอบถามส่วนใหญ่เป็นเพศชายมากกว่าเพศหญิงโดยเพศหญิงที่เป็นร้อยละ 56.28 เพศชายคิดเป็นร้อยละ 43.02 ส่วนใหญ่อายุ 20 ถึง 30 ปีบริบูรณ์คิดเป็นร้อยละ 26.24 มีอาชีพรับราชการหรือรัฐวิสาหกิจร้อยละ 4.76 มีระดับการศึกษาระดับอนุปริญญาหรือเทียบเท่าคิดเป็นร้อยละ 32.46 มีระยะเวลาที่อาศัยอยู่ในพื้นที่ 16 ปีขึ้นไปคิดเป็นร้อยละ 68.30

ความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนาขององค์การบริหารส่วนตำบลโดยรวมอยู่ในระดับมาก เมื่อจำแนกเป็นรายด้าน โดยเรียงลำดับจากมากไปน้อยคือด้านการจัดการทรัพยากรธรรมชาติ สิ่งแวดล้อมและการจัดการน้ำแบบบูรณาการ รองลงมาคือด้านการบริหารจัดการด้านการศึกษาศาสนาและวัฒนธรรม ด้านสาธารณสุข สิ่งแวดล้อมและด้านการพัฒนาโครงการพื้นฐานตามลำดับเมื่อพิจารณารายด้านพบว่า

ด้านโครงสร้างพื้นฐานความคิดเห็นของประชาชนอยู่ในระดับมาก เมื่อพิจารณาเป็นรายข้อพบว่าองค์การบริหารส่วนตำบลมีการซ่อมแซมปรับปรุงถนนและท่อระบายน้ำให้อยู่ในสภาพที่ใช้งานได้ 3.67 รองลงมาคือมีการจัดบริการประปาอย่างเพียงพอเท่ากับ 3.47 มีการปรับปรุงภูมิทัศน์จัดสวนหย่อมสนามเด็กเล่น 3.43 ตามลำดับ ประเด็นความคิดเห็นที่อยู่ในระดับปานกลาง ได้แก่ มีการจัดทำป้ายจราจรในแต่ละพื้นที่เท่ากับ 3.34 และอันดับสุดท้ายคือมีการดำเนินการขยายเขตไฟฟ้าครอบคลุมทุกพื้นที่เท่ากับ 3.36

ด้านการศึกษาศาสนาและวัฒนธรรมความคิดเห็นของประชาชนอยู่ในระดับมากเท่ากับ 3.58 เมื่อพิจารณาเป็นรายข้อพบว่ามีการส่งเสริมกิจกรรมวันสำคัญ เช่น วันเข้าพรรษา วันออกพรรษาเท่ากับ 3.70 รองลงมาคือ มีการส่งเสริมการจัดการศึกษา เช่น ศูนย์พัฒนาเด็กเล็กโรงเรียนผู้สูงอายุเท่ากับ 3.53 มีการส่งเสริมการจัดการการเรียนรู้ของผู้สูงอายุ เช่น โรงเรียนผู้สูงอายุเท่ากับ 3.52 ตามลำดับ ส่วนประเด็นความคิดเห็นที่อยู่ในระดับปานกลางคือ มีการส่งเสริมการจัดสรรงบประมาณอาหารกลางวัน(นม)เพียงพอต่อความต้องการ = 3.25

ด้านสาธารณสุขและสิ่งแวดล้อมความคิดเห็นของประชาชนอยู่ในระดับมากเท่ากับ 3.56 เมื่อพิจารณาเป็นรายข้อพบว่า มีการให้สวัสดิการแก่ผู้สูงอายุผู้พิการและผู้ด้อยโอกาสอย่างเหมาะสมและเป็นธรรมเท่ากับ 3.71 รองลงมาคือ มีการป้องกันและควบคุมโรคไข้เลือดออกพิษสุนัขบ้าเท่ากับ 3.6 มีการปลูกจิตสำนึกในการป้องกันและแก้ไขปัญหายาเสพติดเท่ากับ 3.61 มีการจัดเก็บขยะมูลฝอยทั่วถึงทุกพื้นที่เท่ากับ 3.5 4 ตามลำดับ ประเด็นความคิดเห็นที่อยู่ในระดับปานกลางคือ มีการจัดโครงสร้างโครงการพัฒนาคุณภาพชีวิตและเพิ่มพูนรายได้อธิการฝึกอบรมอาชีพเท่ากับ 3.30

ด้านการบริหารจัดการความคิดเห็นของประชาชนอยู่ในระดับมากเท่ากับ 3.65 เมื่อพิจารณาเป็นรายข้อพบว่า มีการจัดเก็บภาษีจากประชาชนอาทิภาษีโรงเรือนภาษีป้ายเท่ากับ 3.73 รองลงมาคือบุคลากรมีศักยภาพและจิตสำนึกที่เอื้อต่อการให้บริการเท่ากับ 3.73 บุคลากรให้บริการอย่างทั่วถึงเท่ากับ 3.67 เองค์การบริหารส่วนตำบลมีการประชาสัมพันธ์การชำระภาษีเท่ากับ 3.6 มีสถานที่เพียงพอต่อการให้บริการประชาชนเท่ากับ 3.65 มีอุปกรณ์เครื่องมือเครื่องใช้ที่ทันสมัยเพียงพอต่อการใช้งานเท่ากับ 3.59 และอันดับท้ายคือ เปิดโอกาสให้ประชาชนแสดงความคิดเห็นในเรื่องแผนพัฒนาท้องถิ่นเท่ากับ 3.53

ด้านการจัดการทรัพยากรธรรมชาติและสิ่งแวดล้อมและการจัดการน้ำแบบบูรณาการความคิดเห็นของประชาชนอยู่ในระดับมากเท่ากับ 3.70 เมื่อพิจารณาเป็นรายข้อพบว่า มีการรณรงค์ให้ประชาชนอนุรักษ์ป่าไม้และทรัพยากรธรรมชาติเท่ากับ 3.76 รองลงมาคือมีการรณรงค์ลดการใช้โฟมถุงพลาสติกเท่ากับ 3.75 มีการขุดลอกคูคลองเพื่อกักเก็บน้ำไว้ใช้เท่ากับ 3.72 มีสายตรวจเพื่อป้องกันสาธารณภัยเท่ากับ 3.86 มีการแจกจ่ายน้ำเพื่อการอุปโภคบริโภคให้กับประชาชนอย่างทั่วถึงเท่ากับ 3.84 และอันดับสุดท้ายคือมีการจัดอบรมเกี่ยวกับการอนุรักษ์พันธุ์พืชเท่ากับ 3.62

ผลการเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนาตามตัวแปร เพศ อายุ อาชีพ ระดับการศึกษา และระยะเวลาที่อาศัยอยู่ในพื้นที่พบว่า

1. ประชาชนที่มีเพศแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกันอย่างมีนัยยะสำคัญที่ระดับ .05 โดยพบว่าประชาชนเพศหญิงมีความคิดเห็นมากกว่าเพศชาย ประชาชนเพศชายและเพศหญิงมีความคิดเห็นต่อการดำเนินงานตามแผนยุทธศาสตร์การพัฒนาประเทศอยู่ในระดับมาก

2. ประชาชนที่มีอายุแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกันอย่างมีนัยยะสำคัญที่ระดับ .05 โดยพบว่าประชาชนที่มีอายุ 51 ถึง 60 ปีบริบูรณ์มีความคิดเห็นมากกว่าประชาชนที่มีอายุ 41 ถึง 50 ปีบริบูรณ์ประชาชนที่มีอายุ 20 ถึง 30 ปีบริบูรณ์อายุ 31 ถึง 40 ปีบริบูรณ์อายุ 41 ถึง 50 ปีบริบูรณ์มีความคิดเห็นต่อการดำเนินงานอยู่ในระดับมากรองลงมาคือต่ำกว่า 20 ปีอายุ 51 ถึง 60 ปีบริบูรณ์มีความคิดเห็นอยู่ในระดับปานกลาง

3.ประชาชนที่มีอาชีพแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกันอย่างมีนัยสำคัญที่ระดับ .05 โดยพบว่าประชาชนที่มีอาชีพผู้ประกอบการหรือเจ้าของธุรกิจมีความคิดเห็นมากกว่าประชาชนที่มีอาชีพรับราชการหรือรัฐวิสาหกิจ ประชาชนที่มีอาชีพผู้ประกอบการหรือเจ้าของกิจการเจ้าของธุรกิจมีความคิดเห็นอยู่ในระดับมากรองลงมาคือนักเรียนหรือนักศึกษารับราชการหรือรัฐวิสาหกิจและอื่นๆมีความคิดเห็นอยู่ในระดับปานกลาง

4. ประชาชนที่มีระดับการศึกษาแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาไม่แตกต่างกันประชาชนที่มีระดับการศึกษามัธยมศึกษาหรือเทียบเท่ามีความคิดเห็นต่อการดำเนินงานตามแผนยุทธศาสตร์การพัฒนาอยู่ในระดับมากรองลงมาคือระดับประถมศึกษาและระดับปริญญาตรีสูงกว่าปริญญาตรีอนุปริญญาหรือเทียบเท่าตามลำดับ

5. ประชาชนที่มีระยะเวลาที่อาศัยอยู่ในพื้นที่แตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาไม่แตกต่างกันประชาชนที่มีระยะเวลาที่อาศัยอยู่ในพื้นที่ 5 ถึง 10 ปีมีความคิดเห็นต่อการดำเนินงานตามแผนยุทธศาสตร์การพัฒนาประเทศอยู่ในระดับมากรองลงมาคือน้อยกว่า 5 ปี 11 ถึง 15 ปีและ 16 ปีขึ้นไปตามลำดับ

**อภิปรายผลการวิจัย**

จากผลการวิจัยเรื่องการดำเนินงานตามแผนยุทธศาสตร์การพัฒนาประจำปีพศ 2561 ถึง 2564 ขององค์การบริหารส่วนตำบล พบว่าประชาชนมีความคิดเห็นต่อการดำเนินงานตามแผนยุทธศาสตร์การพัฒนาประเทศโดยรวมอยู่ในระดับมากเมื่อพิจารณารายด้านสามารถอภิปรายผลได้ดังนี้

1. ด้านโครงสร้างพื้นฐานพบว่าประชาชนมีความคิดเห็นโดยรวมอยู่ในระดับมากทั้งนี้อาจจะเป็นเพราะองค์การบริหารส่วนตำบลมีการพัฒนาและปรับปรุงระบบสาธารณูปโภคและสาธารณูปการให้แก่ประชาชนในพื้นที่ได้อย่างทั่วถึงซึ่งสอดคล้องกับผลการวิจัยของพรทิพย์อินทร์ 2560 โดยศึกษาวิจัยเรื่องการดำเนินงานตามแผนยุทธศาสตร์การพัฒนาภายใต้ความคิดเห็นของคณะกรรมการชุมชนเทศบาลตำบลนาป่า อำเภอเมืองชลบุรี จังหวัดชลบุรี พบว่าด้านโครงสร้างพื้นฐานประชาชนมีความคิดเห็นอยู่ในระดับมาก

2. ด้านการศึกษาศาสนาและวัฒนธรรม พบว่าประชาชนมีความคิดเห็นโดยรวมอยู่ในระดับมากทั้งนี้อาจจะเป็นเพราะองค์การบริหารส่วนตำบลมีการจัดการศึกษาทั้งในและนอกระบบ จัดกิจกรรมวันสำคัญรวมถึงมีการส่งเสริมกิจกรรมต่างๆ ให้กับผู้สูงอายุได้เป็นอย่างดี ซึ่งสอดคล้องกับผลการวิจัยของ นุกูล ฝอยทอง 2552 โดยศึกษาวิจัยเรื่องความคิดเห็นของประชาชนต่อการดำเนินงานตามแผนยุทธศาสตร์การพัฒนาขององค์การบริหารส่วนตำบล พบว่าด้านการศึกษา ศิลปะ วัฒนธรรม ประเพณีและภูมิปัญญาประชาชนมีความคิดเห็นอยู่ในระดับปานกลาง

3. ด้านสาธารณสุขและสิ่งแวดล้อม พบว่าประชาชนมีความคิดเห็นโดยรวมอยู่ในระดับมาก ทั้งนี้อาจจะเป็นเพราะองค์การบริหารส่วนตำบล(อบต.) มีการให้ความรู้พื้นฐานทางด้านสาธารณสุขแก่ประชาชนและยังมีการปลูกฝังจิตสำนึกให้กับประชาชนเกี่ยวกับการคัดแยกขยะ เพื่อลดปัญหาขยะมูลฝอย ซึ่งสอดคล้องกับผลการวิจัยของ วัฒนา บุญมี 2553 ได้ศึกษาวิจัยเรื่องการดำเนินงานตามแผนยุทธศาสตร์ของคณะกรรมการหมู่บ้านต่อองค์การบริหารส่วนตำบลบ้านยาง อำเภอพุทไธสง จังหวัดบุรีรัมย์ พบว่าด้านการพัฒนาสาธารณสุขประชาชนมีความคิดเห็นอยู่ในระดับปานกลาง

4. ด้านการบริหารจัดการ พบว่าประชาชนมีความคิดเห็นโดยรวมอยู่ในระดับมาก ทั้งนี้อาจจะเป็นเพราะองค์การบริหารส่วนตำบลมีการส่งเสริมให้ประชาชนได้เข้ามามีส่วนร่วมในการแสดงความคิดเห็นต่อการพัฒนาท้องถิ่นและองค์การบริหารส่วนตำบล มีสถานที่เพียงพอต่อการให้บริการประชาชน มีความสะดวกสบายต่อการมาติดต่อรับบริการ ซึ่งสอดคล้องกับผลการวิจัยของ ปิยะชัย โชติวุฒิมนตรี 2554 ได้ศึกษาวิจัยเรื่องความคิดเห็นของประชาชนต่อการดำเนินงานตามแผนยุทธศาสตร์ขององค์การบริหารส่วนตำบลเวินพระบาท อำเภอท่าอุเทน จังหวัดนครพนม พบว่าด้านระบบการบริหารจัดการที่ดีประชาชนมีความคิดเห็นอยู่ในระดับมาก

5. ด้านการจัดการทรัพยากร สิ่งแวดล้อมและการจัดการน้ำแบบบูรณาการ พบว่าประชาชนมีความคิดเห็นโดยรวมอยู่ในระดับมากทั้งนี้อาจจะเป็นเพราะองค์การบริหารส่วนตำบล มีการรณรงค์ให้ประชาชนอนุรักษ์สิ่งแวดล้อมและมีการจัดฝึกอบรมให้ความรู้กับประชาชน ซึ่งสอดคล้องกับผลการวิจัย ปิยะชัย โชติวุฒิมนตรี 2554 ได้ศึกษาวิจัยเรื่องความคิดเห็นของประชาชนต่อการดำเนินงานตามแผนยุทธศาสตร์ขององค์การบริหารส่วนตำบล พบว่าด้านการจัดการทรัพยากรธรรมชาติและสิ่งแวดล้อมประชาชนมีความคิดเห็นอยู่ในระดับมาก

ผลการเปรียบเทียบความคิดเห็นของประชาชนที่มีต่อการดำเนินงานตามแผนยุทธศาสตร์การพัฒนาประจำปีพศ 2561 ถึง 2564 ขององค์การบริหารส่วนตำบล ผลการวิจัยพบว่าประชาชนที่มีเพศแตกต่างกันมีความคิดเห็นแตกต่างกัน ทั้งนี้อาจเป็นเพราะประชาชนเพศชายมีความคิดเห็นมากกว่าเพศหญิง เนื่องจากเพศชายเข้ามามีส่วนร่วมต่อการดำเนินงานตามแผนยุทธศาสตร์การพัฒนาซึ่งสอดคล้องกับผลการวิจัยของ กิตติ ชัยสินคง 2557 ได้ศึกษาวิจัยเรื่องการมีส่วนร่วมของประชาชนในการพัฒนาแผนยุทธศาสตร์การพัฒนาขององค์การบริหารส่วนตำบลท่าโพธิ์ อำเภอเมือง จังหวัดพิษณุโลก พบว่าปัจจัยทางด้านเพศมีส่วนร่วมต่อการดำเนินงานตามแผนยุทธศาสตร์การพัฒนา ผลการวิจัยพบว่าประชาชนที่มีอายุแตกต่างกันมีความคิดเห็นแตกต่างกันเพราะประชาชนที่มีอายุต่างกันก็จะมีการรับรู้ข้อมูลข่าวสารเกี่ยวกับแผนยุทธศาสตร์การพัฒนาที่แตกต่างกันออกไป จึงทำให้อายุที่แตกต่างกันส่งผลให้ความคิดเห็นนั้นแตกต่างกันซึ่งสอดคล้องกับผลการวิจัยของ กิตติ ชัยสินคง 2557 ได้ศึกษาวิจัยเรื่องการมีส่วนร่วมของประชาชนในการพัฒนาแผนยุทธศาสตร์การพัฒนาขององค์การบริหารส่วนตำบลท่าโพธิ์ อำเภอเมือง จังหวัดพิษณุโลกพบว่าปัจจัยทางด้านอายุของประชาชนมีความสัมพันธ์กับความคิดเห็นต่อการดำเนินงานตามแผนยุทธศาสตร์การพัฒนาผลการวิจัยพบว่าประชาชนมีอาชีพแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาแตกต่างกันเนื่องจากประชาชนมีอาชีพแตกต่างกันออกไป การมีส่วนร่วมหรือรับรู้ข้อมูลข่าวสารของแผนยุทธศาสตร์นั้นก็ย่อมแตกต่างกันออกไป สอดคล้องกับผลการวิจัยของ กีรติ วิทยพันธ์ 2556 ได้ศึกษาวิจัยเรื่องความคิดเห็นของประชาชนที่มีต่อแผนพัฒนาท้องถิ่นของเทศบาลตำบลบางทราย จังหวัดชลบุรี พบว่าปัจจัยทางด้านอาชีพของประชาชนมีความสัมพันธ์กับความคิดเห็นต่อการดำเนินงานตามแผนยุทธศาสตร์การพัฒนาผลการวิจัยพบว่าประชาชนที่มีระดับการศึกษาแตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาไม่แตกต่างกันเนื่องจากการจัดทำแผนยุทธศาสตร์การพัฒนาเปิดโอกาสให้ประชาชนทุกคนมีส่วนร่วมในการแสดงความคิดเห็นเท่าเทียมกันไม่มีการกำหนดระดับการศึกษาทำให้ระดับการศึกษาไม่มีผลกับความคิดเห็นของประชาชนซึ่งสอดคล้องกับผลการวิจัยของ จงกลณี สุขภัย 2554 ได้ศึกษาวิจัยเรื่องความคิดเห็นของประชาชนที่มีต่อการดำเนินงานตามแผนยุทธศาสตร์ของเทศบาลตำบลหัวขวาง อำเภอโกสุมพิสัย จังหวัดมหาสารคาม พบว่าปัจจัยทางด้านระดับการศึกษาของประชาชนไม่มีความสัมพันธ์กับความคิดเห็นต่อการดำเนินงานตามแผนยุทธศาสตร์การพัฒนาผลการวิจัยพบว่าประชาชนที่มีระยะเวลาที่อาศัยอยู่ในพื้นที่แตกต่างกันมีความคิดเห็นต่อการดำเนินงานตามแผนยุทธศาสตร์การพัฒนาไม่ต่างไม่แตกต่างกันเนื่องจากเทศบาลตำบลหนองไม้แดง มีความสัมพันธ์มีการประชาสัมพันธ์เสียงตามสายหรือประชาสัมพันธ์สื่อต่างๆ ให้ประชาชนทุกคนที่อาศัยอยู่ในเทศบาลตำบลหนองไม้แดง ได้รับรู้ข้อมูลข่าวสารโดยทั่วถึงไม่ว่าจะอาศัยอยู่ในพื้นที่นานเท่าใดเพราะข้อมูลที่นำมาจัดทำแผนยุทธศาสตร์เป็นข้อมูลที่เป็นปัจจุบันระยะเวลาที่อาศัยอยู่ในพื้นที่จึงไม่ส่งผลต่อการต่อความคิดเห็นของประชาชนซึ่งสอดคล้องกับผลการวิจัยของนุกูล ฝอยทอง 2552 ได้ 3 วิจัยเรื่องความคิดเห็นของประชาชนต่อการดำเนินงานตามแผนยุทธศาสตร์การพัฒนาของเทศบาล ตำบลแกดำ อำเภอแกดำ จังหวัดมหาสารคาม พบว่าปัจจัยทางด้านระยะเวลาที่อาศัยอยู่ในพื้นที่ของประชาชนไม่มีความสัมพันธ์กับความคิดเห็นต่อการดำเนินงานตามแผนยุทธศาสตร์การพัฒนา

**ข้อเสนอแนะ**

ข้อเสนอแนะเชิงนโยบาย

1. การพัฒนาด้านโครงสร้างพื้นฐานพบว่าอยู่ในลำดับสุดท้ายผู้วิจัยจึงเสนอแนะว่าควรกำหนดนโยบายในการพัฒนาและส่งเสริมการพัฒนาด้านโครงสร้างพื้นฐานให้ทั่วถึงในทั่วทุกพื้นที่

2. การพัฒนาด้านสาธารณสุขและสิ่งแวดล้อมพบว่าอยู่ในระดับรองสุดท้ายผู้วิจัยจึงขอเสนอแนะว่าควรมีการจัดทำนโยบายส่งเสริมการพัฒนาคุณภาพชีวิตและเพิ่มพูนรายได้ให้กับประชาชนรวมถึงการกำหนดนโยบายการพัฒนาการจัดเก็บขยะมูลฝอยให้มีประสิทธิภาพมากยิ่งขึ้น

ข้อเสนอแนะเชิงปฏิบัติการ

1. การพัฒนาด้านโครงสร้างพื้นฐานพบว่า มีการดำเนินการขยายเขตไฟฟ้าให้ครอบคลุมทุกพื้นที่เป็นลำดับสุดท้ายจึงควรมีการปรับปรุงแก้ไขในการขยายเขตการไฟฟ้านั้นให้เข้าถึงในทุกพื้นที่และบรรเทาความเดือดร้อนของประชาชนจากปัญหาไฟฟ้าส่องสว่างไม่เพียงพอ

2. การพัฒนาด้านการศึกษาศาสนาและวัฒนธรรมพบว่ามีการส่งเสริมการจัดสรรงบประมาณสำหรับอาหารกลางวันนมเพียงพอต่อความต้องการเป็นอันดับสุดท้ายจึงควรมีการสนับสนุนงบประมาณให้เพิ่มมากขึ้นเพื่อให้โครงสร้างสามารถบรรลุวัตถุประสงค์และเข้าถึงได้อย่างแท้จริง

3. การพัฒนาด้านสาธารณสุขและสิ่งแวดล้อมพบว่ามีการจัดโครงการพัฒนาคุณภาพชีวิตและเพิ่มพูนอาทิการฝึกอบรมเป็นอันดับสุดท้ายควรจัดสรรงบประมาณเพื่อจัดโครงการพัฒนาคุณภาพชีวิตมีการจ้างวิทยากรในการฝึกอบรมให้กับประชาชนในพื้นที่เพื่อที่จะสามารถนำไปพัฒนาเป็นอาชีพและทำให้ประชาชนนั้นสามารถมีอาชีพเพื่อสร้างรายได้

4. การพัฒนาด้านการบริหารจัดการพบว่าเปิดโอกาสให้ประชาชนแสดงความคิดเห็นในแผนพัฒนาเป็นอันดับสุดท้ายจึงควรเปิดโอกาสให้ประชาชนเข้าไปมีส่วนร่วมในการแสดงความคิดเห็นเพื่อเพิ่มขีดความสามารถในการให้บริการประชาชนและสามารถแก้ไขปัญหาให้กับความต้องการของประชาชน

5. การพัฒนาด้านการจัดการทรัพยากรธรรมชาติและสิ่งแวดล้อมและการจัดการน้ำแบบบูรณาการพบว่ามีการจัดอบรมเกี่ยวกับการอนุรักษ์พันธุ์พืชเป็นอันดับสุดท้ายจึงควรส่งเสริมการอนุรักษ์พันธุ์พืชให้เป็นรูปธรรมมากขึ้นเพื่อการอนุรักษ์และฟื้นฟูทรัพยากรให้คงอยู่ตลอดไป

ข้อเสนอแนะเชิงวิชาการ

1. ควรศึกษาเกี่ยวกับปัจจัยที่ส่งผลต่อการดำเนินงานตามแผนยุทธศาสตร์การพัฒนาเพื่อนำผลการศึกษาไปปรับใช้ในแผนยุทธศาสตร์การพัฒนาประเทศต่อไป

2. ควรมีการศึกษาเกี่ยวกับการปฏิบัติงานของบุคลากรในการดำเนินงานตามแผนยุทธศาสตร์การพัฒนาพื้นที่อื่นๆ ในเขตนครนายก

**เอกสารอ้างอิง**

กิตติชัย สินคง. (2557). การมีส่วนร่วมของประชาชนในการพัฒนาแผนยุทธศาสตร์การขององค์การบริหารส่วนตำบลท่าโพธิ์ อำเภอเมือง จังหวัดพิษณุโลก. วิทยานิพนธ์พุทธศาสตรมหาบัณฑิต, สาขาวิชารัฐประศาสนศาสตร, บัณฑิตวิทยาลัย, มหาวิทยาลัยจุฬาลงกรณราชวิทยาลัย.

สำนักพัฒนาและส่งเสริมการบริหารงานท้องถิ่น กรมส่งเสริมการปกครองท้องถิ่น. (2557). คู่มือการจัดทำแผนพัฒนาท้องถิ่น. กรุงเทพฯ: กรมส่งเสริมการปกครองท้องถิ่น.

ปิยะชัย โชติวุฒิมนตรี. (2554). ความคิดเห็นของประชาชนต่อการดำเนินงานตามแผนยุทธศาสตร์การพัฒนาขององค์การบริหารส่วนตำบลเวินพระบาท อำเภอท่าอุเทน จังหวัดนครพนม.

บุญชม ศรีสะอาด. (2553). การวิจัยเบื้องต้น (ฉบับปรับปรุงใหม่). กรุงเทพฯ: สุวีริยาสาสน.

วัฒนา บุญมี. (2553). การดำ เนินงานตามแผนยุทธศาสตร์ ของคณะกรรมการหมู่บ้านต่อองค์การ

บริหารส่วนตำบลบ้านยาง อำเภอพุทไธสง จังหวัดบุรีรัมย์. วิทยานิพนธ์รัฐประศาสนศาสตรมหาบัณฑิต, สาขาวิชารัฐประศาสนศาสตร์, บัณฑิตวิทยาลัย, มหาวิทยาลัยราชภัฏมหาสารคาม.

พิเชษฐ์ ไชยคชบาล. (2553). การมีส่วนร่วมของประชาชนในการจัดทำแผนยุทธศาสตร์การพัฒนา 5 ปี ขององค์การบริหารส่วนตำบลเขาทอง อำเภอเมือง จังหวัดกระบี่. วิทยานิพนธ์ รัฐประศาสนศาสตรมหาบัณฑิต, สาขาวิชาการบริหารทั่วไป, วิทยาลัยการบริหารรัฐกิจ, มหาวิทยาลัยบูรพา.